張問仁 (嘉靖進士)

張問仁（），字以元，號春谷，陝西西寧衛軍籍，明朝政治人物。

 生平 
治《書經》。嘉靖三十四年（1555年）乙卯科陝西鄉試第四十二名舉人。嘉靖三十五年（1556年）中式丙辰科會試中式第二百三十六名，廷試三甲第八十八名進士。吏部觀政，授山西澤州陽城縣知縣，三十八年陞工部主事，嘉靖四十二年癸亥（1563年）陞員外郎，升郎中，陞山東按察司僉事，四十四年乙丑轉布政司參議，昌平兵備，以終養致仕「張問仁字以元，西甯人。由嘉靖丙辰進士，出宰陽域，以廉平擢工部主事，受簡書，榷江淮，期滿，有羨萬五千金，不入私囊。晉員外郎，復察廉，擢山東東兖僉事，再晉直隸昌平兵備參議。整飭戎政，具有條律。以封部爲陵寢重地，創建甎城，時奉肅宗靈梓安置，從官如雲。問仁躬自酬應，不以累民。有忌之者，以飛語疑吏部執政，竟論去，問仁略無愠色。百姓臥轍，留圖書之外無長物。歸家奉親，親没，葬祭以禮，爲鄉人式。善詩文，著書見藝文目錄」，《甘肅新通志》卷之六十五《嘉靖三十五年丙辰科同年世講錄》《明顯考中憲大夫山東布政使參議兼按察司僉事前工部尚書郎春谷府君張公墓誌銘》 賜進士第資德大夫太子少保都察院掌院事左都御史三原郷侍生温纯篆 春谷張公，湟中偉人也。甲辰（万历三十二年，1604）秋，自洛奉上命整戎于湟，余始得交張公。無何，而公遽然而為鼎湖游。傷哉！其子長一驥、次一豹、一珉、一鑑，将奉其柩葬于南鳳凰山祖塋之次。公諱問仁，字以元，母趙宜人。于嘉靖壬子中省試副榜，乙卯領郷書。越年丙辰而成進士，出宰陽城，則妙齡云。五年之内，按部署上考，以茂宰就徵車，擢工部主政，受简書推緡江淮。尋晉员外郎，升山東東兖僉憲事。而進秩參議，兵備昌平。中有口銜者為飛語，中公疑為大冢宰，竟論去。公之世裔，先世居河南郏县，始祖鋭遷西寧。鋭之子為居士，居士君之子長曰文，次曰武。武舉二子：長經、次緒。經口口口以太學仕固安丞，娶杨孺人，生三子：曰芝、曰莱、曰藩。莱号寅東，亦生三子，長曰問達，三曰問明，春谷公問仁，固寅東之仲子也。先元室李宜人，并魁完女，先公早先卒。継王宜人先公壬辰年卒。公卒之年，越七十有五。萬曆歲在乙巳秋九月二十五日 不肖男一驥一豹一珉一鑑泣血勒石。

著作
 《河右集》八卷
 《閔子集》
 《重修西寧衛城記》
 《經略少保鄭公西征平虜記》
 《湟中破虜碑記》

家族
曾祖張武；祖父張經（縣丞）；父張萊，字黉东，（典膳封工部主事加封僉事），卒年九十；叔張芝、母趙氏（1506—1594年），封太宜人，卒年八十九；兄張問達（歲貢），官山西代州同知；弟張問明，中書儒士。

参考文献

Category:嘉靖三十四年乙卯科陝西鄉試舉人
Wen
Category:西宁人
Category:明朝吏部觀政
Category:明朝陽城縣知縣
Category:明朝工部主事
Category:明朝工部員外郎
Category:明朝昌平兵備道
Category:明朝興國州同知